**ОНИ КОЈИ ЗНАЈУ НЕКА СЕ ПОДСЕТЕ,**

**ОНИ КОЈИ НЕ ЗНАЈУ – НЕКА НАУЧЕ!!!**

**Правила понашања ученика у школи:**

* Ученици су обавезни да поступају по налогу директора, наставника и стручних сарадника...
* За решавање проблема у односима са другим ученицима, наставницима, родитељима, обраћају се дежурном наставнику, одељенском старешини, психологу школе или другим лицима запосленим у Школи.
* Ученик је обавезан да редовно похађа наставу и извршава своје обавезе.
* У школу долази на време, без кашњења, 5 минута пре почетка наставе.
* Када ученици закасне на час, не смеју се задржавати у ходницима, другим просторијама или дворишту, него одлазе да присуствују часу.
* На знак дежурног наставника, ученици мирно крећу према својим учионицама. Када се огласи звоно за почетак часа, ученици испред својих учионица чекају долазак наставника.
* Ученик је дужан да у школу долази прикладно обучен, чист, очешљан и у гардероби која је примерена узрасту и ситуацији. Неприкладно је долазити у прекратким сукњама, шорцевима, мајицама на брателе и са великим деколтеом, откривеног стомака, у провидној одећи...
* Изостанке са часова ученик или родитељ дужни су да оправдају благовремено (у року од највише 8 дана).
* Ученици су дужни да чувају имовину школе, чистоћу и естетски изглед школских просторија и школског дворишта (строго је забрањено и кажњиво уништавање школске имовине, писање по зидовима, шкрабање по столовима и столицама и слично). У супротном, ученик или његов родитељ одговара за материјалну штету коју нанесе намерно или непажњом.
* Кажњиво је уношење било каквих измена у школску документацију (дописивање оцена и других података у дневник, као и у ђачку књижицу).
* Ученици су дужни да испољавају међусобно поштовање као и поштовање наставника, радника школе и одраслих. Забрањено је свако физичко и психичко малтретирање и изазивање туча, као и учествовање у њима.
* Забрањено је вређање и омаловажавање ученика на основу материјалног и социјалног статуса.
* Обавезно је поштовање ученика других нација и вероисповести.
* Ученик је дужан да пажљиво прати наставу, не омета извођење наставе и да не напушта час без предходног одобрења наставника.
* Старији ученици имају обавезу да штите млађе ученике и да се међусобно поштују.
* На часу ученици седе на својим местима, пажљиво слушају једни друге, реч траже подизањем руке и чекају да их наставник прозове.
* Строго је забрањено доношење и конзумирање алкохола, цигарета и дроге у објекту и дворишту школе и наговарање других ученика на такву употребу.
* Строго је забрањено и кажњиво доношење у школу оружја и предмета којима ученици могу повредити себе и друге.
* За време часа забрањена је употреба мобилног телефона и свих других средстава којима се може ометати рад;

Забрањено је и кажњиво мобилним телефоном сликати друге ученике, а посебно сукобе међу ученицима.

* Ученик представља школу и када није у њеним просторијама и требало би да зна да његово понашање повећава или смањује углед школе чије је ђак.